Հարավում են գտնվում Աթակութը, Մուխրանեսը, արեւելքում՝ Ղըզըլ- ղըշլան, Ղարադաղը, Չերակուսը, Ծիկուրին, որոնցից հարավ-արեւելք ձգվում է լեռների մյուս բազուկը՝ ճյուղեր արձակելով դեպի հարավ, որտեղից գետերն իջնում են դեպի Երասխ: Նրանց ձորահովիտներում նշվում են հետեւյալ գյուղերը՝ Թակասիրը (՞) , որի հարավային ծայրում նշվում է մի մենաստան Վանք՝ նշված քարտեզում, իսկ մի այլ քարտեզում Սուրբ-Շիհիճ (՞) մենաստանը, դա արդյոք Շուփհաղիշն է (՞) : Նրա հարավային ծայրում ընկած է Գարկա-պազարը, իսկ նրանից դեպի արեւելք, Քենտիլանի մոտ՝ Չուվարը, Ապտյուռահման-բեկլուն: Վանքի հարավային կողմում գտնվում են Սարաճըկը, Պալյանդը, Սյուլեյմանլը, Բիրաճակը, վերջինիս հարավում՝ Տաշ-քեսենը, Կորավլը, արեւմուտքում՝ Զանզյուրը (՞) , Մենքյուտերեն, Տաշպաշը, Ղարաքոլը: Իսկ սրանցից էլ հարավ, Երասխի եւ Թուղի սահմանմիջում եւ նրանց ճանապարհի վրա ընկած է Ճիպրայիլը՝ ռուսների պահպանության տեղը եւ սրբազան ննջեցյալների քավարանը: